CELEX: 31980R0632
Language: hr
Date: 1980-03-14 00:00:00
Title: Uredba Komisije (EEZ) br. 632/80 od 14. ožujka 1980. o utvrđivanju detaljnih pravila za dodavanje saharoze u vodenoj otopini u slučaju određenih vinskih proizvoda u određenim vinogradarskim regijama u području A te o drugoj izmjeni Uredbe (EEZ) br. 1594/70

03/Sv. 021
            
            
               HR
            
            
               Službeni list Europske unije
            
            
               6
            
         31980R0632
   
               L 069/33
            
            
               SLUŽBENI LIST EUROPSKE UNIJE
            
            
               14.03.1980.
            
         
      UREDBA KOMISIJE (EEZ) br. 632/80
   od 14. ožujka 1980.
   o utvrđivanju detaljnih pravila za dodavanje saharoze u vodenoj otopini u slučaju određenih vinskih proizvoda u određenim vinogradarskim regijama u području A te o drugoj izmjeni Uredbe (EEZ) br. 1594/70
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 337/79 od 5. veljače 1979. o zajedničkoj organizaciji tržišta vina (1), kako je zadnje izmijenjena Uredbom (EEZ) br. 459/80 (2), a posebno njezin članak 33. stavak 8.,
   uzimajući u obzir Uredbu Vijeća (EEZ) br. 338/79 od 5. veljače 1979. o utvrđivanju posebnih odredaba u pogledu kvalitetnih vina proizvedenih u određenim regijama (3), kako je zadnje izmijenjena Uredbom (EEZ) br. 459/80, a posebno njezin članak 8. stavak 6.,
   budući da je posljedica nedavnih izmjena uredaba (EEZ) br. 337/79 i (EEZ) 338/79 ta da drugi podstavak članka 33. stavka 3. Uredbe (EEZ) br. 337/79 i peti podstavak članka 8. stavka 2. Uredbe (EEZ) br. 338/79 predviđaju mogućnost dodavanja, do 15. ožujka 1984., saharoze u vodenoj otopini u slučaju proizvoda dobivenih od sorata vinove loze koje daju relativno kiselo grožđe, odnosno koji su proizvedeni od grožđa ubranog u određenim vinogradarskim regijama sjevernog dijela vinogradarskog područja A, u kojem je ova praksa tradicionalna i uvriježena; budući da je, stoga, potrebno navesti sorte vinove loze i dotične regije;
   budući da navođenjem takvih sorata vinove loze članak 3. Uredbe (EEZ) br. 1594/70 (4), kako je izmijenjena Uredbom (EEZ) br. 2531/77 (5), postaje suvišan;
   budući da su mjere utvrđene ovom Uredbom u skladu s mišljenjem Upravljačkog odbora za vino,
   DONIJELA JE OVU UREDBU:
   Članak 1.
   1.   Sorte vinove loze iz prve alineje drugog podstavka članka 33. stavka 3. Uredbe (EEZ) br. 337/79 te prve alineje petog podstavka članka 8. stavka 2. Uredbe (EEZ) br. 338/79 su „Riesling” i „Elbling”.
   2.   Vinogradarske regije iz druge alineje drugog podstavka članka 33. stavka 3. Uredbe (EEZ) br. 337/79 te druge alineje petog podstavka članka 8. stavka 2. Uredbe (EEZ) br. 338/79 su sljedeće:
   
               —
            
            
               Ahr,
            
         
               —
            
            
               Mittelrhein,
            
         
               —
            
            
               Rheingau,
            
         
               —
            
            
               Mosel/Saar/Ruwer,
            
         
               —
            
            
               Nahe,
            
         
               —
            
            
               Moselle luxembourgeoise.
            
         3.   Samo proizvodima čija je najmanja kiselost 12 grama po litri izražena kao tartarna kiselina može se dodavati saharoza u vodenoj otopini kako bi se povećala alkoholna jakost.
   Članak 2.
   Članak 3. Uredbe (EEZ) br. 1594/70 stavlja se izvan snage.
   Članak 3.
   Ova Uredba stupa na 1. ožujka 1980.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. ožujka 1980.
      
         
            Za Komisiju
         
         Finn GUNDELACH
         
         
            Potpredsjednik
         
      
   
   
      (1)  SL L 54, 5.3.1979., str. 1.
   
      (2)  SL L 57, 29.2.1980., str. 32.
   
      (3)  SL L 54, 5.3.1979., str. 48.
   
      (4)  SL L 173, 6.8.1970., str. 23.
   
      (5)  SL L 294, 18.11.1977., str. 10.